Στα φρένα τύπου τυμπάνου, το τύμπανο πρέπει να έχει μεγάλη αντοχή στη φθορά και ιδιαίτερη ακαμψία μορφής. Συχνά χρησιμοποιείται ως υλικό κατασκευής ο χυτοσίδηρος, χυτοχάλυβας ή σύνθετο υλικό χύτευσης από ελαφρό μέταλλο και χυτοσίδηρο.
Η επιφάνεια επαφής με τις σιαγόνες πρέπει να είναι αρκετά λεία και να παρουσιάζει ομοιομορφία κατά την κίνηση της μαζί με τον επιβραδυνόμενο μηχανισμό. Τα κυριότερα μειονεκτήματα των ταμπούρων είναι το μεγάλο μη αναρτημένο βάρος, το οποίο επηρεάζει πολυσήμαντα και αρνητικά το όχημα, η περιορισμένη δυνατότητα για την απαγωγή της θερμότητας αλλά και η πολυπλοκότητά τους σαν εξαρτήματα που δεν είναι ευθέως ανάλογη της αποτελεσματικότητάς τους.
Το μοναδικό “πλεονέκτημα’’ του μεγαλύτερου βάρους των ταμπούρων είναι το γεγονός ότι εφόσον τοποθετούνται στον οπίσθιο άξονα και εν γένει τα αυτοκίνητα όπου τοποθετούνται είναι εμπροσθιοβαρή, τότε ίσως και να υφίσταται μια συμμετρικότερη κατανομή των μαζών.